เรื่องร้องเรียน: คอนโดประชาราษฎร์ยังปล่อยน้ำทิ้งอุจาระลงคลองหน้าบ้าน ทำให้มีอุจาระลอยในคลองหน้าบ้าน ซึ่งเคยแจ้งมาแล้ว 3 รอบ คอนโดฯก็ไม่มาปิดทางน้ำทิ้งอุจาระที่ท่อแตกใต้คอนโดและไหลออกมาตรงกำแพงด้านนอกฝั่งชุมชนหน้าบ้าน จึงอยากให้เจ้าหน้าที่ที่เกี่ยวข้องลงพื้นที่พร้อมเจ้าของบ้านที่เดือดร้อน เพื่อแก้ไขปัญหาให้ถูกจุดและไม่เกิดปัญหาเรื้องรังต่อไป
การดำเนินการของเจ้าหน้าที่: หัวหน้าฝ่ายสิ่งแวดล้อมและสุขาภิบาล ร่วมได้ตรวจสอบ ติดตามผลการแก้ไข (หลังจากทางคอนโดสูบบ่อเกรอะไปแล้ว 2 ครั้ง ล่าสุดสูบเมื่อ 12 ตค 66 ) พบว่ามีน้ำลักษณะสีเหลืองไหลออกไปจริงตามที่ถูกร้องเรียน ซึ่งประชาชนที่เคยแจ้งกับเจ้าหน้าที่ว่าเดือดร้อน นั้น ปัจจุบัน ดีขึ้นมาก สิ่งปฎิกูลมีเพียงน้ำไหลออกมาเล็กน้อย แต่เพื่อเป็นการแก้ปัญหาอย่างถาวร หัวหน้าฝ่ายสิ่งแวดล้อมฯ ได้แนะนำทางคอนโดให้แก้ไขโดยเปลี่ยนระบบบำบัดสิ่งปฎิกูลให้มีประสิทธิภาพ ไม่รั่วซึม และไม่ก่อให้เกิดเหตุเดือดร้อนรำคาญแก่ผู้พักอาศัยบริเวณใกล้เคียง ... ซึ่งทางคอนโดยินดีปฎิบัติตามคำแนะนำ ... โดยจะให้ระยะเวลาในการดำเนินการ 30 วัน นับตั้งแต่วันที่ 17 ตุลาคม 2566 ... ซึ่งจะได้ติดตามผล การแก้ไขต่อไป..... อนึ่งเนื่องจากทางคุณลุงซึ่งเป็นคุณพ่อของผู้แจ้งเรื่องร้องเรียน พอใจในการดำเนินการแก้ไขปัญหาดังกล่าว และแจ้งว่าเดือดร้อนน้อยลง และจะไม่ร้องเรียนอีก จะรอผลการแก้ไข โดยจะประสานกันกับทางคอนโด โดยตรง เนื่องจากเป็นเพื่อนบ้านกัน เป็นบ้านใกล้เรือนเคียงกัน อยากคุยกัน มากกว่าจะร้องเรียน..... .ดังนั้น การแจ้งเรื่องในครั้งนี้  จึงเห็นควรปรับสถานะเป็นเสร็จสิ้น
ความเห็นของผู้แจ้ง: ขอบพระคุณหัวหน้าเขตบางซื่อ พี่ๆเจ้าหน้าที่เขตบางซื่อทุกท่าน ที่ช่วยแก้ไขปัญหาดังกล่าวค่ะ
พื้นที่: แขวงบางซื่อ เขตบางซื่อ กรุงเทพมหานคร